**Ce scurtă-i clipa fericită, ce lungă-i clipa care doare!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce scurtă-i clipa fericită, ce lungă-i clipa care doare!

Cum curg ale vieții clipe, spre orizonturi, rând pe rând,

nici n-ai timp destul să-i afli fiecăreia, vreun rost,

așa se scurge-ntreaga viață de parcă nici nu a fost

și-o să constați în veșnicie că totul a fost doar un gând!

Se scurg clipele din viață când mai pline, când mai goale,

o viață-i în fiecare clipă, dar nu mai lungă de-o scânteie,

ce scurtă-i clipa fericită, ce lungă-i clipa care doare,

numai o clipă ține viața, doar ce-ncepe și se-ncheie!

Așa sunt toți anii noștri, doar o iluzie de-o clipă,

la scara eternității, nici nu vom știi că am trăit,

numai visul veșniciei pe-a timpului lină aripă,

ne-aduce către acea clipă imediat ce-am adormit!

Doar o clipă este viața, vis în somnul cel etern,

cât a pleoapelor clipire este-a vieții-alunecare,

fiece clipă e-o poartă spre Paradis sau spre Infern,

ce scurtă-i clipa fericită, ce lungă-i clipa care doare!